**สัญญาซื้อขายกิจการ**

เขียนที่……………………………………

สัญญาซื้อขายกิจการฉบับนี้ ซึ่งต่อไปนี้จะเรียกว่า "สัญญา" ทำขึ้นที่ \_\_\_\_\_\_\_\_ เมื่อวันที่ \_\_\_\_\_\_\_\_ ระหว่าง

**\_\_\_\_\_\_\_\_** ถือบัตรประจำตัวประชาชนเลขที่ \_\_\_\_\_\_\_\_ อยู่ที่ \_\_\_\_\_\_\_\_ ซึ่งต่อไปในสัญญาฉบับนี้จะเรียกว่า "ผู้ขายกิจการ" ฝ่ายหนึ่งกับ

**\_\_\_\_\_\_\_\_** ถือบัตรประจำตัวประชาชนเลขที่ \_\_\_\_\_\_\_\_ อยู่ที่ \_\_\_\_\_\_\_\_ ซึ่งต่อไปในสัญญาฉบับนี้จะเรียกว่า "ผู้ซื้อกิจการ" อีกฝ่ายหนึ่ง

โดยที่ ผู้ขายกิจการเป็นผู้ประกอบกิจการดังที่จะกล่าวต่อไปในสัญญาฉบับนี้   
โดยที่ ผู้ซื้อกิจการมีความประสงค์จะเข้าซื้อกิจการดังกล่าว และ  
โดยที่ ผู้ขายกิจการตกลงที่จะขายกิจการดังกล่าวให้แก่ผู้ซื้อ  
คู่สัญญาทั้งสองฝ่ายจึงตกลงทำสัญญาฉบับนี้ โดยมีข้อความดังต่อไปนี้

**ข้อ 1 กิจการ**

ผู้ขายกิจการตกลงขายและผู้ซื้อกิจการตกลงซื้อสินทรัพย์ต่างๆ อันเกี่ยวข้องกับกิจการที่มีชื่อว่า **\_\_\_\_\_\_\_\_** ตั้งอยู่ที่ \_\_\_\_\_\_\_\_ ซึ่งได้ประกอบกิจการอันมีรายละเอียดดังต่อไปนี้

\_\_\_\_\_\_\_\_

ซึ่งต่อไปในสัญญาฉบับนี้จะเรียกว่า "กิจการ"

**ข้อ 2 ทรัพย์สินของกิจการที่ซื้อขาย**

ผู้ขายกิจการตกลงขายและผู้ซื้อกิจการตกลงซื้อทรัพย์สินอันเกี่ยวกับกิจการ \_\_\_\_\_\_\_\_ อันมีรายละเอียดดังต่อไปนี้

\_\_\_\_\_\_\_\_

ซึ่งต่อไปในสัญญาฉบับนี้จะเรียกว่า "ทรัพย์สินของกิจการที่ซื้อขาย"

อนึ่ง คู่สัญญาตกลงจะดำเนินการจดทะเบียนเปลี่ยนแปลงกรรมสิทธิ์ทางทะเบียนต่อนายทะเบียนของทรัพย์สินอันมีทะเบียนดังกล่าวให้เรียบร้อย**ภายในวันที่ \_\_\_\_\_\_\_\_** โดยที่ คู่สัญญาทั้งสองฝ่ายฝ่ายละเท่าๆ กันร่วมกันจะรับผิดชอบค่าธรรมเนียมราชการและ/หรือภาษีอันเกี่ยวกับการจดทะเบียนเปลี่ยนแปลงกรรมสิทธิ์ของทรัพย์สินดังกล่าวทั้งสิ้น

**ข้อ 3 เครื่องหมายการค้าของกิจการ**

ผู้ขายกิจการตกลงขายและผู้ซื้อกิจการตกลงซื้อสิทธิในเครื่องหมายการค้าของกิจการ **\_\_\_\_\_\_\_\_** รายละเอียด ดังต่อไปนี้

\_\_\_\_\_\_\_\_

ซึ่งต่อไปในสัญญาฉบับนี้จะเรียกว่า "เครื่องหมายการค้า"

ตามปรากฏในใบสำคัญจดทะเบียนเครื่องหมายการค้า ดังต่อไปนี้

\_\_\_\_\_\_\_\_

อนึ่ง คู่สัญญาตกลงจะดำเนินการจดทะเบียนเปลี่ยนแปลงสิทธิทางทะเบียนต่อนายทะเบียนของเครื่องหมายการค้าของกิจการดังกล่าวให้เรียบร้อย**ภายในวันที่ \_\_\_\_\_\_\_\_** โดยที่ คู่สัญญาทั้งสองฝ่ายฝ่ายละเท่าๆ กันร่วมกันจะรับผิดชอบค่าธรรมเนียมราชการอันเกี่ยวกับการจดทะเบียนเปลี่ยนแปลงกรรมสิทธิ์ของเครื่องหมายการค้าดังกล่าวทั้งสิ้น

**ข้อ 4 ความลับทางการค้าของกิจการ**

ผู้ขายกิจการตกลงขายและผู้ซื้อกิจการตกลงซื้อความลับทางการค้าของกิจการ ดังต่อไปนี้

\_\_\_\_\_\_\_\_

ตามรายละเอียดความลับทางการค้าของกิจการที่ปรากฏในเอกสารแนบท้ายสัญญาฉบับนี้ ซึ่งต่อไปในสัญญาฉบับนี้จะเรียกว่า "ความลับทางการค้าของกิจการ"

**ข้อ 5 การโอนสิทธิการเช่า**

ผู้ขายกิจการตกลงจะดำเนินการให้ผู้ให้เช่าสถานที่ประกอบกิจการอันได้แก่ **อาคาร** ซึ่งตั้งอยู่ที่ \_\_\_\_\_\_\_\_ ตามสัญญาเช่า ฉบับลงวันที่ \_\_\_\_\_\_\_\_ ดำเนินการใดๆ เพื่อให้ผู้ซื้อกิจการเป็นผู้มีสิทธิการเช่าในสถานที่ประกอบกิจการตามที่กำหนดไว้ในสัญญาเช่าฉบับดังกล่าวทั้งสิ้น ไม่ว่าสิทธิและหน้าที่ดังกล่าวจะเป็นสิทธิและหน้าที่ที่เป็นสาระสำคัญของการเช่าหรือไม่ก็ตาม อันรวมถึงแต่ไม่จำกัดเพียง การดำเนินการเปลี่ยนแปลงคู่สัญญา การจดทะเบียนเปลี่ยนแปลงผู้เช่า (ถ้ามี)

**ข้อ 6 พนักงานลูกจ้างของกิจการ**

ภายใต้ความยินยอมของพนักงาน ผู้ขายกิจการตกลงยินยอมให้ผู้ซื้อกิจการมีสิทธิเข้าเป็นนายจ้างใหม่ของพนักงานคนดังกล่าว ดังต่อไปนี้

\_\_\_\_\_\_\_\_

**ข้อ 7 การตรวจสอบและประเมินกิจการ**

เพื่อให้ผู้ซื้อกิจการได้มาซึ่งกิจการที่มีความสามารถทางธุรกิจตามวัตถุประสงค์แห่งสัญญาฉบับนี้ ผู้ขายกิจการรับทราบและตกลงให้ ภายในระยะเวลาตั้งแต่วันที่ \_\_\_\_\_\_\_\_ ถึงวันที่ \_\_\_\_\_\_\_\_ ผู้ซื้อกิจการหรือตัวแทนที่ผู้ซื้อกิจการแต่งตั้งมีสิทธิดำเนินการตรวจสอบและประเมินกิจการที่ซื้อขายตามสัญญาฉบับนี้ อันรวมถึงแต่ไม่จำกัดเพียง การปฏิบัติตามกฎหมายของกิจการ การตรวจสอบงบแสดงสถานะทางการเงิน การบันทึกบัญชีกำไรขาดทุน บัญชีเงินสด เอกสารสำคัญการจดทะเบียนกับหน่วยงานของรัฐหรือเอกสารสำคัญอื่นใดเกี่ยวกับกิจการที่ซื้อขาย การตรวจสอบการดำเนินงานภายในกิจการ การตรวจสอบกระบวนการตรวจสอบภายในกิจการ ซึ่งต่อไปในสัญญาฉบับนี้จะเรียกว่า "การตรวจสอบและประเมินกิจการ"

โดยที่ผู้ขายกิจการตกลงจะให้ความร่วมมือและสนับสนุนการดำเนินการตรวจสอบและประเมินกิจการดังกล่าวของผู้ซื้อกิจการหรือตัวแทนตามที่ผู้ซื้อกิจการหรือตัวแทนร้องขอ ทั้งนี้ ข้อมูลหรือเอกสารใดๆ ที่ผู้ขายกิจการได้เปิดเผยและ/หรือมอบให้ในการดำเนินการดังกล่าว ผู้ขายกิจการยังให้คำรับรองว่าข้อมูลและ/หรือเอกสารเหล่านั้นล้วนถูกต้องทั้งสิ้น รวมถึงจะเปิดเผยหรือให้ข้อมูลสำคัญใดๆ ซึ่งผู้เป็นเจ้าของและผู้ประกอบกิจการดังกล่าวพึงควรทราบด้วย

**ข้อ 8 แหล่งเงินทุน**

เพื่อให้การซื้อขายกิจการดำเนินต่อไปได้อย่างแท้จริง ผู้ซื้อกิจการรับทราบและตกลงว่าก่อนการซื้อขายกิจการ ผู้ซื้อกิจการจะจัดให้มีหรือจะมีความมั่นคงทางการเงินตามเงื่อนไขที่ระบุดังต่อไปนี้

\_\_\_\_\_\_\_\_

ซึ่งต่อไปในสัญญาฉบับนี้จะเรียกว่า "แหล่งเงินทุน"

โดยคู่สัญญาตกลงกันให้สัญญาฉบับนี้จะมีผลบังคับใช้ก็ต่อเมื่อ ผู้ซื้อกิจการได้มีหรือดำเนินการให้มีได้ซึ่งตามเงื่อนไขที่ระบุไว้ดังกล่าวข้างต้นสำเร็จแล้ว

**ข้อ 9 การสนับสนุนและให้ความช่วยเหลือในการดำเนินกิจการ**

ไม่ว่าเวลาใดๆ ภายใน \_\_\_\_\_\_\_\_ (\_\_\_\_\_\_\_\_) วันนับจากวันที่ซื้อขายกิจการ ผู้ขายกิจการและ/หรือตัวแทนของผู้ขายกิจการตกลงจะสนับสนุนและให้ความช่วยเหลือในการดำเนินกิจการตามสัญญาฉบับนี้แก่ผู้ซื้อกิจการหรือตัวแทนของผู้ซื้อกิจการ ดังต่อไปนี้

\_\_\_\_\_\_\_\_

**ข้อ 10 การค้าแข่ง**

ตลอดระยะเวลา **\_\_\_\_\_\_\_\_ (\_\_\_\_\_\_\_\_) เดือน** นับจากวันที่ซื้อขายกิจการและ**ภายในรัศมี \_\_\_\_\_\_\_\_ (\_\_\_\_\_\_\_\_) เมตร**จากสถานที่ประกอบกิจการ ผู้ขายกิจการตกลงจะ

(ก) ไม่ประกอบกิจการหรือให้บริการในลักษณะเดียวกันหรือคล้ายคลึงกับกิจการที่ซื้อขายกันตามสัญญาฉบับนี้อันเป็นการแข่งขันกับกิจการที่ซื้อขายกันตามสัญญาฉบับนี้โดยตรง  
(ข) ไม่เป็นผู้เกี่ยวข้องกับกิจการที่มีลักษณะดังกล่าวใน ข้อ (ก) อันรวมถึงแต่ไม่จำกัดเพียง ผู้ถือหุ้น หุ้นส่วน กรรมการ หุ้นส่วนผู้จัดการ ลูกจ้าง พนักงาน ที่ปรึกษา หรือตัวแทนใดๆ  
(ค) ไม่ทำการใดๆ ให้ผู้ซื้อกิจการเสียประโยชน์จากการประกอบกิจการในลักษณะเช่นว่า ไม่ว่าโดยตรงหรือโดยอ้อม

**ข้อ 11 การเก็บรักษาข้อมูลความลับ**

ในการเข้าทำสัญญาฉบับนี้ คู่สัญญาแต่ละฝ่ายอาจได้ล่วงรู้หรือได้รับข้อมูลของคู่สัญญาอีกฝ่ายหนึ่ง ไม่ว่าจากคู่สัญญาอีกฝ่ายหนึ่งนั้นเองหรือจากบุคคลอื่นใด คู่สัญญาตกลงจะรักษาข้อมูลของคู่สัญญาอีกฝ่ายไว้เป็นความลับ ไม่ว่าจะเป็นข้อมูลส่วนบุคคลหรือข้อมูลทางการค้า และไม่ว่าจะมีมูลค่าหรือไม่ก็ตาม และจะไม่เปิดเผย ตีพิมพ์ ประกาศ รับรอง หรือเผยแพร่ต่อบุคคลที่สาม ไม่ว่า ณ เวลาใด และไม่ว่าสัญญาฉบับนี้จะสิ้นสุดลงแล้วหรือไม่ก็ตาม รวมตลอดทั้งจะดำเนินการให้พนักงานและผู้รับจ้างช่วงของตนปฏิบัติตามข้อตกลงในการรักษาความลับนี้ด้วย เว้นแต่จะเป็นการกระทำตามกฎหมายหรือได้รับความยินยอมเป็นลายลักษณ์อักษรจากคู่สัญญาเจ้าของข้อมูลก่อนล่วงหน้า

**ข้อ 12 เงื่อนไขบังคับก่อน**

คู่สัญญาตกลงกันให้เหตุการณ์และ/หรือเงื่อนไข ดังจะกล่าวต่อไปนี้เป็นสาระสำคัญของสัญญาฉบับนี้ทั้งสิ้น โดยที่คู่สัญญาได้ตกลงให้สัญญาฉบับนี้จะมีผลบังคับใช้ได้ก็ต่อเมื่อเป็นไปตามกรณีดังต่อไปนี้ตลอดไปสิ้นแล้วเท่านั้น

(ก) ผู้ซื้อกิจการได้มีหรือดำเนินการให้มีซึ่งแหล่งเงินทุนตามที่ได้กำหนดไว้ในสัญญาฉบับนี้โดยสำเร็จลุล่วงแล้ว และ

(ข) ผู้ซื้อกิจการได้จัดให้มีการตรวจสอบและประเมินกิจการภายในระยะเวลาที่กำหนดและปรากฏผลการตรวจสอบและประเมินกิจการเป็นที่น่าพอใจแก่ผู้ซื้อกิจการ

**ข้อ 13 กำหนดการซื้อขายกิจการ**

ผู้ขายกิจการตกลงจะส่งมอบกิจการที่ซื้อขายตามสัญญาฉบับนี้ ให้ตกเป็นสิทธิเด็ดขาดและอยู่ในการครอบครอบของผู้ซื้อกิจการทั้งสิ้น**ภายในวันที่ \_\_\_\_\_\_\_\_** ซึ่งต่อไปในสัญญาฉบับนี้จะเรียกว่า "กำหนดการซื้อขายกิจการ"

**ข้อ 14 คำรับรองและการรับประกันของผู้ขายกิจการ**

ในการซื้อขายกิจการตามสัญญาฉบับนี้ ผู้ขายกิจการได้ให้คำรับรองและรับประกันแก่ผู้ซื้อกิจการ ดังต่อไปนี้

(ก) ผู้ขายกิจการมีสิทธิตามกฎหมายในการขายกิจการหรือสินทรัพย์ตามสัญญาฉบับนี้โดยสิ้นเชิง โดยปราศจากข้อจำกัด หน้าที่ตามกฎหมายหรือตามสัญญาใดๆ ในการห้ามจำหน่ายกิจการหรือสินทรัพย์ตามสัญญาฉบับนี้ หรือหากมี ผู้ขายกิจการก็ได้ปฏิบัติตามเงื่อนไขแห่งข้อยกเว้นในข้อห้ามหรือข้อจำกัดนั้นทุกประการแล้ว (ถ้ามี)   
(ข) ข้อมูลหรือเอกสารใดๆ ที่ผู้ขายกิจการได้เปิดเผยและ/หรือมอบให้ผู้ซื้อกิจการอันเกี่ยวกับกิจการหรือสินทรัพย์ตามสัญญาฉบับนี้ล้วนถูกต้องตามความเป็นจริงทั้งสิ้น

**ข้อ 15 ค่าตอบแทนการซื้อขายกิจการ**

ผู้ขายกิจการตกลงขายและผู้ซื้อกิจการตกลงซื้อกิจการตามสัญญาฉบับนี้ โดยผู้ซื้อกิจการตกลงจะชำระค่าตอบแทนการซื้อขายกิจการให้แก่ผู้ขายกิจการเพื่อตอบแทน

(ก) ทรัพย์สินของกิจการที่ซื้อขายเป็นจำนวนเงิน \_\_\_\_\_\_\_\_ บาท (\_\_\_\_\_\_\_\_)

(ข) การซื้อสิทธิในทรัพย์สินทางปัญญา อันได้แก่เครื่องหมายการค้าและความลับทางการค้าเป็นจำนวนเงิน \_\_\_\_\_\_\_\_ บาท (\_\_\_\_\_\_\_\_)

(ค) สิทธิการเช่าเป็นจำนวนเงิน \_\_\_\_\_\_\_\_ บาท (\_\_\_\_\_\_\_\_)

(ง) พนักงานลูกจ้างของกิจการเป็นจำนวนเงิน \_\_\_\_\_\_\_\_ บาท (\_\_\_\_\_\_\_\_)

รวมเป็นจำนวนเงินค่าตอบแทนการซื้อขายกิจการ**ทั้งสิ้น \_\_\_\_\_\_\_\_ บาท (\_\_\_\_\_\_\_\_)** ซึ่งต่อไปในสัญญาฉบับนี้จะเรียกว่า "ค่าตอบแทนการซื้อขายกิจการ"

**ข้อ 16 การชำระค่าตอบแทนการซื้อขายกิจการ**

โดยที่ ในวันที่ทำสัญญาฉบับนี้ ผู้ซื้อกิจการได้ชำระเงินค่าตอบแทนการซื้อขายกิจการไว้ให้แก่ผู้ขายกิจการไว้เป็นการล่วงหน้าและเพื่อเป็นหลักประกันแล้วเป็นจำนวน**เงิน \_\_\_\_\_\_\_\_ บาท (\_\_\_\_\_\_\_\_)** แล้ว

ผู้ซื้อกิจการตกลงจะชำระราคาค่าตอบแทนการซื้อขายกิจการตามสัญญาฉบับนี้ หลังจากได้หักค่าตอบแทนการซื้อขายกิจการที่ผู้ซื้อกิจการได้วางไว้แก่ผู้ขายกิจการแล้ว ณ วันทำสัญญาฉบับนี้ ให้แก่ผู้ขายทั้งสิ้น**เต็มจำนวน ภายใน** **วันที่ \_\_\_\_\_\_\_\_**

อนึ่ง ผู้ซื้อกิจการตกลงจะชำระค่าตอบแทนการซื้อขายกิจการให้แก่ผู้ขายกิจการ โดย **นําเข้าบัญชีเงินฝากธนาคาร**

**ข้อ 17 ภาษีอากรและค่าธรรมเนียม**

เว้นแต่จะได้กำหนดตกลงกันไว้เป็นอย่างอื่นโดยชัดแจ้งในสัญญาฉบับนี้ คู่สัญญาแต่ละฝ่ายต่างตกลงจะรับผิดชอบภาระหน้าที่การเสียภาษีและค่าธรรมเนียมราชการใดๆ ตามกฎหมายซึ่งเป็นหน้าที่ของตนในการนั้นๆ เองทั้งสิ้น

**ข้อ 18 ความรับผิดของคู่สัญญา**

คู่สัญญาแต่ละฝ่ายตกลงจะรับผิดชอบต่อความเสียหายแก่คู่สัญญาอีกฝ่ายหนึ่งอันเป็นผลโดยตรงจากการกระทำหรือไม่กระทำการใดๆ ของตนไม่ว่าด้วยความจงใจหรือด้วยความประมาทที่เกิดขึ้นจากการซื้อขายกิจการตามสัญญาฉบับนี้

**ข้อ 19 ค่าปรับ**

คู่สัญญาได้มีความตกลงกันเกี่ยวกับค่าปรับในกรณีต่างๆ อันเนื่องมากจากการซื้อขายกิจการตามสัญญาฉบับนี้ ดังต่อไปนี้

**(ก) การส่งมอบกิจการล่าช้า**

ในกรณีที่ ผู้ขายกิจการไม่สามารถส่งมอบกิจการที่ซื้อขายได้ภายในกำหนดการซื้อขายกิจการหรือกำหนดระยะเวลาอื่นใดๆ ตามสัญญาฉบับนี้โดยปราศจากเหตุสุดวิสัยตามกฎหมาย ผู้ขายกิจการตกลงจะชำระค่าปรับการส่งมอบกิจการล่าช้าให้แก่ผู้ซื้อกิจการตามเงื่อนไข ดังต่อไปนี้

\_\_\_\_\_\_\_\_

**(ข) การชำระเงินล่าช้า**

หนี้ใดๆ ที่ผู้ซื้อกิจการมีหน้าที่ต้องชำระให้แก่ผู้ขายกิจการตามสัญญาฉบับนี้ อันรวมถึงแต่ไม่จำกัดเพียง ราคาค่าตอบแทนการซื้อขายกิจการ หากผู้ซื้อกิจการไม่ชำระภายในระยะเวลาที่กำหนดไว้หรือไม่ถูกต้องตามวิธีการชำระเงินที่กำหนดไว้ในสัญญาฉบับนี้ ผู้ซื้อกิจการตกลงจะชำระค่าปรับการชำระราคาล่าช้า ให้ผู้ขายกิจการในอัตรา**ร้อยละ \_\_\_\_\_\_\_\_ (\_\_\_\_\_\_\_\_) ต่อปีของจำนวนเงินที่ผิดนัดชำระ**ราคาดังกล่าวจนกว่าจะได้มีการชำระราคาถูกต้องครบถ้วน

ทั้งนี้ การเรียกร้องค่าปรับตามข้อสัญญานี้ ไม่เป็นการตัดสิทธิของคู่สัญญาฝ่ายเรียกร้อง ที่จะบอกเลิกสัญญาฉบับนี้หรือเรียกร้องค่าเสียหายอื่นอีก (ถ้ามี)

**ข้อ 20 การเลิกสัญญา**

สัญญาซื้อขายกิจการฉบับนี้ อาจถูกบอกเลิกได้ ในกรณีดังต่อไปนี้

(ก) คู่สัญญาฝ่ายหนึ่งฝ่ายใดผิดสัญญาข้อหนึ่งข้อใดและไม่แก้ไขเยียวยาภายใน 15 (สิบห้า) วันนับแต่วันที่ได้รับแจ้งเป็นลายลักษณ์อักษรจากคู่สัญญาอีกฝ่ายหนึ่ง และคู่สัญญาฝ่ายที่ไม่ผิดสัญญานั้นได้ใช้สิทธิบอกเลิกสัญญา ไม่ว่าทั้งหมดหรือบางส่วน โดยบอกกล่าวเป็นลายลักษณ์อักษรให้อีกฝ่ายหนึ่งทราบ  
(ข) คู่สัญญาฝ่ายหนึ่งฝ่ายใดผิดสัญญาในสาระสำคัญและคู่สัญญาฝ่ายที่ไม่ผิดสัญญานั้นได้ใช้สิทธิบอกเลิกสัญญา ไม่ว่าทั้งหมดหรือบางส่วน โดยบอกกล่าวเป็นลายลักษณ์อักษรให้อีกฝ่ายหนึ่งทราบ

**ข้อ 21 ความสัมพันธ์ของคู่สัญญา**

โดยที่คู่สัญญาทั้งสองฝ่ายเข้าใจและทราบดีว่า การเข้าทำสัญญาฉบับนี้ ไม่ทำให้คู่สัญญาและพนักงานของคู่สัญญาแต่ละฝ่าย มีความสัมพันธ์ในฐานะเป็นลูกจ้างตามกฎหมายแรงงานหรือเป็นหุ้นส่วนกันตามกฎหมายหุ้นส่วนและบริษัทแต่อย่างใด

**ข้อ 22 การแยกส่วนของสัญญา**

หากมีข้อความหรือข้อตกลงใดในสัญญาฉบับนี้ที่ตกเป็นโมฆะ ไม่สมบูรณ์ หรือไม่มีผลบังคับใช้ ไม่ว่าด้วยเหตุใดๆ ก็ตาม คู่สัญญาตกลงให้ข้อความและข้อตกลงอื่นๆ ในสัญญาฉบับนี้ยังคงมีผลสมบูรณ์และผูกพันคู่สัญญาอยู่เสมือนหนึ่งว่าไม่มีส่วนที่เป็นโมฆะ ไม่สมบูรณ์หรือไม่มีผลบังคับใช้นั้นอยู่ในสัญญาฉบับนี้

**ข้อ 23 การบอกกล่าว**

คู่สัญญาตกลงกันว่าคำบอกกล่าวหรือหนังสือซึ่งต้องแจ้งให้แก่กันภายใต้สัญญาฉบับนี้จะถือว่าได้มีการแจ้งแก่กันแล้ว หากว่าได้มีการส่งไปยังที่อยู่ของคู่สัญญาแต่ละฝ่ายตามที่ระบุไว้ในสัญญาฉบับนี้ โดยวิธีดังต่อไปนี้

\_\_\_\_\_\_\_\_

ในกรณีที่คู่สัญญาฝ่ายใดฝ่ายหนึ่งย้ายหรือเปลี่ยนแปลงที่อยู่ คู่สัญญาฝ่ายนั้นตกลงจะแจ้งให้คู่สัญญาอีกฝ่ายทราบเป็นลายลักษณ์อักษรภายในเวลา 3 (สาม) วัน นับจากวันที่ย้ายหรือเปลี่ยนแปลงที่อยู่ มิฉะนั้นให้ถือตามที่อยู่ในสัญญาฉบับนี้เป็นสำคัญ

**ข้อ 24 การแก้ไขเปลี่ยนแปลง**

การแก้ไขและเปลี่ยนแปลงข้อความในสัญญาฉบับนี้ไม่อาจทำได้ เว้นแต่คู่สัญญาทั้งสองฝ่ายจะได้ตกลงกันเป็นลายลักษณ์อักษรและให้ถือว่าข้อตกลงดังกล่าวเป็นส่วนหนึ่งของสัญญาฉบับนี้ด้วย

**ข้อ 25 กฎหมายที่ใช้บังคับ**

สัญญาฉบับนี้ให้อยู่ภายใต้บังคับกฎหมายของประเทศไทย

**ข้อ 26 การระงับข้อพิพาท**

ข้อโต้เถียง ข้อขัดแย้งใดๆ เกิดขึ้นอันเนื่องมาจากสัญญาฉบับนี้ หากคู่สัญญาไม่สามารถตกลงกันได้ คู่สัญญาตกลงจะนำข้อพิพาทดังกล่าวขึ้นฟ้องต่อศาลในประเทศไทย

สัญญาฉบับนี้ คู่สัญญาทั้งสองฝ่ายได้อ่านและเข้าใจข้อความและเงื่อนไขต่างๆ แห่งสัญญาฉบับนี้โดยละเอียดตลอดดีแล้ว เห็นว่าถูกต้องตามเจตนาทุกประการ เพื่อเป็นหลักฐานจึงได้ลงลายมือชื่อ และประทับตราสำคัญไว้ (ถ้ามี) เป็นสำคัญ

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้ขายกิจการ  
**\_\_\_\_\_\_\_\_**

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้ซื้อกิจการ  
**\_\_\_\_\_\_\_\_**